**Rīkojums**

Rīgā

Datums skatāms laika zīmogā Nr. 1-6.1/2022/30

Nacionālās enerģētikas un klimata padomes enerģētikas un klimata ekspertu darba grupas nolikums

1. Apstiprināt Nacionālās enerģētikas un klimata padomes enerģētikas un klimata ekspertu grupas nolikumu:

1.1. Nacionālās enerģētikas un klimata padomes enerģētikas un klimata ekspertu darba grupas (turpmāk – darba grupas) sēdes ir atklātas, tās materiāli un protokoli tiek publicēti Ekonomikas ministrijas tīmekļa vietnē. Darba grupu dalībnieki, piesakot savu dalību attiecīgās darba grupas sēdēs, piekrīt darba grupas darbības ierakstu veikšanai un publiskošanai.

1.2 Darba grupā iekļautās institūcijas tiek apstiprinātas saskaņā ar šī nolikuma pielikumu.

1.3. Darba grupas vadītājs ir Ekonomikas ministrijas valsts sekretāra vietnieks enerģētikas jautājumos.

1.4. Daba grupas uzdevumi ir:

1.4.1. vienotas datu un pieņēmumu sistēmas, tajā skaitā informācijas par izmantotajām prognozēm izstrāde;

1.4.2. sociāli ekonomiskās ietekmes prognozēšana par enerģētikas nozares sektoru tirgus struktūru izmaiņām, tai skaitā, darba spēka pieprasījumu un nepieciešamajām prasmēm, sniedzot priekšlikumus par proaktīvu un savlaicīgu politikas atbalsta pasākumu nepieciešamību strukturālo izmaiņu negatīvās ietekmes mazināšanai uz darba tirgus dalībniekiem;

1.4.3. modelēšanas rezultātu, scenāriju un ieviešanas pasākumu analīze enerģētikas un klimata mērķu sasniegšanai visos sektoros un sektoru devumu salīdzinājums;

1.4.4. pārējo Nacionālās Enerģētikas un klimata padomes darba grupu piedāvāto pasākumu ietekmes uz kopējiem enerģētikas un klimata mērķiem analīze un modelēšana;

1.4.5. pārējo Nacionālās Enerģētikas un klimata padomes darba grupu piedāvāto pasākumu ekonomiskās un sociālās ietekmes analīze un modelēšana.

1.4.6. Eiropas Savienības (turpmāk – ES) paketes “Gatavi mērķrādītājam 55 %” nosacījumu kopējās ietekmes analīze uz enerģētikas sistēmu un tautsaimniecību;

1.4.7. analītiskas bāzes izstrāde Latvijas pozīcijas formulēšanai ES līmeņa diskusijām par “Gatavi mērķrādītājam 55 %” iniciatīvas ieviešanu;

1.4.8. finanšu plūsmu analīze, lai izvērtētu enerģētikas un klimata mērķu sasniegšanas iespēju, arī ņemot vērā būvniecības sektora kapacitāti;

1.4.9. darba grupas rezultātu komunikācija sabiedrībai.

1.5. Darba grupa rekomendācijas tiek pieņemtas, ievērojot vienprātības principu.

1.6. Gadījumā, ja darba grupas dalībnieku viedokļi atšķiras, tiek protokolēti atšķirīgie viedokļi.

1.7. Ekonomikas ministrija ziņo par darba grupas rezultātiem un rekomendācijām Nacionālai Enerģētikas un klimata padomei.

2. Uzdot Ekonomikas ministrijas Ilgtspējīgas enerģētikas politikas departamentam īstenot darba grupas sekretariāta funkcijas.

Valsts sekretāra p.i., Valsts sekretāra vietniece Ilze Beināre

|  |
| --- |
| ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU |

Einārs Cilinskis 67013040

einars.cilinskis@em.gov.lv

Pielikums Ekonomikas ministrijas rīkojumam “Nacionālās enerģētikas un klimata padomes enerģētikas un klimata ekspertu darba grupa grupas nolikums”

Darba grupā iekļautās institūcijas

Ekonomikas ministrija

Vides aizsardzības un reģionālās attīstības ministrija

Zemkopības ministrija

Satiksmes ministrija

Finanšu institūcija ALTUM

Būvniecības valsts kontroles birojs

A/S “Augstsprieguma tīkli”

A/S “Sadales tīkli”

Latvijas siltumuzņēmumu asociācija

Ārvalstu investoru padome Latvijā

Latvijas pašvaldību savienība

Latvijas Tirdzniecības un rūpniecības kamera

Latvijas Darba devēju konfederācija

Latvijas Brīvo arodbiedrību savienība

Latvijas finanšu nozares asociācija

Latvijas Atjaunojamās enerģijas federācija

Latvijas kokrūpniecības federācija

Lauksaimniecības organizāciju sadarbības padome

Vēja enerģijas asociācija

Biedrība "Zaļā brīvība"

Vēja enerģijas asociācija

Latvijas biogāzes asociācija

A/S Gaso

A/S Conexus Baltic Grid

Rīgas tehniskā universitāte

Fizikālās enerģētikas institūts

Latvijas Universitāte

Latvijas Lauksaimniecības universitāte

Latvijas valsts mežzinātnes institūts “Silava”